ddrg/super_eurlex huggingface dataset:
DA Den Europæiske Unions Tidende C 317/3

RÅDETS AFGØRELSE

af 7. oktober 2013

om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

2013/C 317/03

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstilling fra den cypriotiske regering,

under henvisning til indstilling fra den lettiske regering, og

ud fra følgende betragtninger:

(1) Rådet har ved afgørelse af 16. juli 2012 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2012 til den 17. september 2015.

(2) En plads som medlem af centrets bestyrelse er ledig for Cypern i kategorien regeringsrepræsentanter, efter at George PAPAGEORGIOU er trådt tilbage.

(3) En plads som medlem af centrets bestyrelse er ledig for Letland i kategorien regeringsrepræsentanter, efter at Janis GAIGALS er trådt tilbage.

(4) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2015 —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2015:

REGERINGSREPRÆSENTANTER

CYPERN George PANAYIDES LETLAND Sanda LIEPIŅA

Udfærdiget i Luxembourg, den 7. oktober 2013. På Rådets vegne J. BERNATONIS Formand

(1) EFT L 39 af 13.2.1975, s. 1.

(2) EUT C 228 af 31.7.2012, s. 3.
(2)

Den 22. juli 2013 anmodede Kenya i overensstemmelse med artikel 36 i bilag II til forordning (EF) nr. 1528/2007 om en yderligere videreførelse af den pågældende undtagelse fra oprindelsesreglerne i nævnte bilag for 2 000 ton tunfilet for perioden fra den 1. januar 2014 til den 31. december 2014. Den 3. oktober 2013 fremlagde Kenya yderligere oplysninger sammen med en revideret anmodning vedrørende 1 500 ton tunfilet for perioden fra den 1. januar 2014 til den 30. september 2014.
DA Den Europæiske Unions Tidende L 324/7

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/3/2013

af 2. december 2013

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2013/712/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og

ud fra følgende betragtninger:

(1) I henhold til artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (»PSC«) til at træffe afgørelser om at udnævne den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»den øverstbefalende for EU-styrken«).

(2) Den 2. juli 2013 vedtog PSC afgørelse Atalanta/2/2013 (2) om udnævnelse af flotilleadmiral Peter LENSELINK som øverstbefalende for EU-styrken.

(3) Den øverstbefalende for EU-operationen har indstillet kontreadmiral Hervé BLEJEAN som ny øverstbefalende for EU-styrken som efterfølger for flotilleadmiral Peter LENSELINK.

(4) EU's Militærkomité støtter denne indstilling.

(5) Afgørelse Atalanta/2/2013 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1

Kontreadmiral Hervé BLEJEAN udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 6. december 2013.

Artikel 2

Afgørelse Atalanta/2/2013 ophæves hermed.

Artikel 3

Denne afgørelse træder i kraft den 6. december 2013.

Udfærdiget i Bruxelles, den 2. december 2013. På Den Udenrigs- og Sikkerhedspolitiske Komités vegne W. STEVENS Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse Atalanta/2/2013 af 2. juli 2013 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (EUT L 187 af 6.7.2013, s. 8).
(2)

Ved afgørelse C(2007) 3371 af 13. juli 2007 gav Kommissionen agenturet et rammemandat til at udføre visse aktiviteter i henhold til Rådets Direktiv 96/48/EF af 23. juli 1996 om interoperabilitet i det transeuropæiske jernbanesystem for højhastighedstog (3) og Europa-Parlamentets og Rådets direktiv 2001/16/EF af 19. marts 2001 om interoperabilitet i det transeuropæiske jernbanesystem for konventionelle tog (4). I henhold til betingelserne i dette rammemandat blev agenturet anmodet om at revidere TSI'en for drift og trafikstyring.
—

Olga VEIDIŅA, Chairman of the Social Issues Committee of Rīga City Council.
c)

Afgiftspligtige personer, der ikke er etableret i en af ovennævnte to medlemsstater, skal henvende sig til de svenske myndigheder for i overensstemmelse med proceduren i Rådets direktiv 2008/9/EØF (5) eller Rådets direktiv 86/560/EØF (6) at få refunderet momsen på broafgiften, herunder den moms, de har betalt for at benytte den del af forbindelsen, der befinder sig på dansk territorium.
(2)

Kommissionen underrettede de øvrige medlemsstater om Italiens anmodning ved brev af 10. juni 2013. Ved brev af 14. juni 2013 underrettede Kommissionen Italien om, at den rådede over alle de oplysninger, den fandt nødvendige for at kunne vurdere anmodningen.
(3)

Ved Rådets beslutning 2007/884/EF (2) som ændret ved Rådets gennemførelsesafgørelse 2011/37/EU (3) bemyndigede Rådet Det Forenede Kongerige til at begrænse en lejers eller leasingtagers fradragsret til 50 % af merværdiafgiften på udgifter til leje eller leasing af et køretøj, når dette ikke udelukkende anvendes erhvervsmæssigt. Det Forenede Kongerige fik ligeledes tilladelse til ikke at betragte privat brug af et køretøj, der er lejet eller leaset af en afgiftspligtig person til erhvervsmæssige formål, som en tjenesteydelse mod vederlag. Denne forenkling fritog lejere eller leasingtagere for at føre kørselsregnskab over privatkørsel foretaget i firmakøretøjer og for at svare afgift på privatkørsel i firmakøretøjer.
(126)

I ICCAT's identifikationsskrivelse til Ghana fra 2011 (27) besluttede ICCAT at fastholde identificeringen af Ghana under henstilling 06-03 om handelsforanstaltninger. Ghana opfyldte fortsat ikke fuldt ud og effektivt sine forpligtelser vedrørende statistikrapporter i henhold til ICCAT's henstilling 05-09 om opfyldelse af forpligtelser vedrørende statistikrapporter og henstilling om ændring af henstilling om et flerårigt bevarelses- og forvaltningsprogram for storøjet tun (henstilling 09-01). I samme skrivelse fremhævede ICCAT, at Ghana heller ikke havde fremsendt alle de nødvendige oplysninger og rapporter inden for de fastsatte frister, herunder data om opgave I (flådekendetegn), intern aktionsrapport for fartøjer med en længde på over 20 m, forvaltningsstandarder for store langlinefiskerfartøjer til tunfiskeri og rapporter om ICCAT's statistikdokumentprogrammer. ICCAT's sekretariat udtrykte også bekymring over, at Ghana ikke træffer effektive foranstaltninger for at kontrollere overholdelsen af fangstkvoterne for atlantisk storøjet tun fastlagt i henstilling 08-01 og 09-01 og over en mulig overtrædelse af kapacitetsgrænserne i henstilling 04-01. Ghana blev på ny opfordret til at gennemgå landets dataindsamlings- og rapporteringsprocedurer for at sikre, at de var i overensstemmelse med ICCAT's krav. Ghana blev anmodet om at fremsende en foreløbig plan for dataforbedring til ICCAT's sekretariat, navnlig med oplysninger om overvågningsprogrammer, observatørprogrammer, havneinspektioner og stikprøveprogrammer for ikke-industrielt fiskeri, for at sikre, at Ghana opfylder alle ICCAT's rapporteringskrav inden for de fastlagte tidsfrister. Ghana blev endvidere anmodet om at fremsende en foreløbig plan for kvotetilbagebetaling for Ghanas fiskeri af storøjet tun til ICCAT's sekretariat under hensyntagen til de foranstaltninger for storøjet tun, der blev vedtaget i 2010, og oplysninger om flådekapacitet.
(193)

Med hensyn til betragtning 210 i Kommissionens afgørelse af 15. november 2012 har Kommissionen konstateret, at Guinea ikke har truffet foranstaltninger til at ophæve eller ændre den procedure, der gør det muligt midlertidigt at registrere fartøjer under guinansk flag, og dermed er der ingen garanti for, at registeringen af IUU-fartøjer kan forebygges eller hindres. Under kontrolbesøget fra den 26. februar til den 1. marts 2013 observerede Kommissionen desuden, at den manglende koordination mellem Guineas søfartsstyrelse (Agence de Navigation Maritime (ANAM)), der hører under transportministeriet, og fiskeri- og akvakulturministeriet skaber en yderligere risiko for, at der registreres IUU-fartøjer under guineansk flag, hvilket Kommissionen har meddelt de guineanske myndigheder. Eftersom Guinea på tidspunktet for vedtagelsen af nærværende afgørelse ikke er i stand til at udøve sin jurisdiktion og kontrol effektivt over fartøjer, der eventuelt er registreret midlertidigt i Guinea, mener Kommissionen, at Guinea ikke opfylder sine flagstatsforpligtelser i henhold til artikel 94, stk. 2, litra b), i UNCLOS, hvori det fastsættes, at en flagstat skal udøve jurisdiktion i henhold til sit interne retssystem over ethvert skib, som fører dens flag, og over dets kaptajn, officerer og besætning. Der er derfor ikke gjort fremskridt på dette område siden vedtagelsen af Kommissionens afgørelse af 15. november 2012.
(3)

Visse mælkeforarbejdningsvirksomheder, der er opført i bilag I til beslutning 2009/861/EF, har således som en undtagelse fra de relevante bestemmelser i forordning (EF) nr. 853/2004 tilladelse til at forarbejde mælk, der opfylder EF-kravene, og mælk, der ikke gør det, forudsat at forarbejdningen af de to typer mælk finder sted på separate produktionslinjer. Derudover har visse mælkeforarbejdningsvirksomheder, der er opført i bilag II til beslutning 2009/861/EF, tilladelse til at forarbejde mælk, der ikke opfylder EF-kravene, uden separate produktionslinjer.
(2)

Den 16. september 2013 afsagde Retten dom i sag T-489/10 (2), hvorved den annullerede Rådets afgørelse om at opføre Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd og Valfajr 8th Shipping Line Co. på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP.
(3)

Den rumænske regering har meddelt Rådet, at den agter at udskifte Rumæniens repræsentant i bestyrelsen, og har foretaget indstilling af en ny repræsentant, som bør udnævnes for perioden indtil den 31. maj 2015 —
DA Den Europæiske Unions Tidende C 340/1

RÅDETS AFGØRELSE

af 15. november 2013

om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

2013/C 340/01

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstilling fra den maltesiske regering,

under henvisning til indstilling fra Kommissionen for så vidt angår kategorien arbejdsgiverrepræsentanter, og

ud fra følgende betragtninger:

(1) Rådet har ved afgørelse af 16. juli 2012 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2012 til den 17. september 2015.

(2) En plads som medlem af centrets bestyrelse er ledig for Malta i kategorien regeringsrepræsentanter, efter at James Joachim CALLEJA er trådt tilbage.

(3) En plads som medlem af centrets bestyrelse i kategorien arbejdsgiverrepræsentanter er blevet ledig, efter at Jeanelle CATANIA er trådt tilbage.

(4) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2015 —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2015:

REGERINGSREPRÆSENTANTER: MALTA Tanya SAMMUT-BONNICI ARBEJDSGIVERREPRÆSENTANTER: MALTA John HUBER BusinessEurope

Udfærdiget i Bruxelles, den 15. november 2013. På Rådets vegne R. ŠADŽIUS Formand

(1) EFT L 39 af 13.2.1975, s. 1.

(2) EUT C 228 af 31.7.2012, s. 3.
DA Den Europæiske Unions Tidende C 337/8

RÅDETS AFGØRELSE

af 15. november 2013

om udnævnelse af to medlemmer af og tre suppleanter til bestyrelsen for Agenturet for Samarbejde mellem Energireguleringsmyndigheder

2013/C 337/07

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 713/2009 af 13. juli 2009 om oprettelse af et agentur for samarbejde mellem energireguleringsmyndigheder (1), særlig artikel 12, og

ud fra følgende betragtninger:

(1) Forordning (EF) nr. 713/2009 bestemmer, at Rådet skal udnævne fem medlemmer af og deres suppleanter til bestyrelsen for Agenturet for Samarbejde mellem Energireguleringsmyndigheder.

(2) I overensstemmelse med forordning (EF) nr. 713/2009 må et medlem af bestyrelsen ikke være medlem af repræsentantskabet, og medlemmerne af bestyrelsen skal handle uafhængigt og objektivt ud fra almene samfundshensyn.

(3) Rådet udnævnte ved afgørelse af 22. december 2009 (2) tre medlemmer af og tre suppleanter til bestyrelsen for seks år, og to medlemmer af og to suppleanter af bestyrelsen for fire år.

(4) Efter udløbet af den fireårige mandatperiode for to medlemmer og to suppleanter, og efter at en suppleant er trådt tilbage fra sin seksårige mandatperiode, bør der udnævnes to medlemmer og tre suppleanter til at erstatte dem —

VEDTAGET DENNE AFGØRELSE:

Artikel 1

Følgende personer udnævnes til medlemmer af bestyrelsen for Agenturet for Samarbejde mellem Energireguleringsmyndigheder for en periode på fire år fra den 28. januar 2014:

— Guy LENTZ, Luxembourg

— Jochen PENKER, Østrig.

Artikel 2

Følgende personer udnævnes til suppleanter til bestyrelsen for Agenturet for Samarbejde mellem Energireguleringsmyndigheder for en periode på fire år fra den 28. januar 2014:

— Detlef DAUKE, Tyskland

— Pal KOVACS, Ungarn

— Romas SVEDAS, Litauen.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 15. november 2013. På Rådets vegne R. ŠADŽIUS Formand

(1) EUT L 211 af 14.8.2009, s. 1.

(2) EUT C 21 af 28.1.2010, s. 1.
I artikel 28 tilføjes følgende stykke:

"12. Stk. 1 og 2 finder ikke anvendelse på en overførsel foretaget af eller via Commercial Bank of Syria af pengemidler eller økonomiske ressourcer, som er modtaget fra et sted uden for Unionen og indefrosset efter datoen for dens udpegelse, eller på en overførsel af pengemidler eller økonomiske ressourcer til eller via Commercial Bank of Syria, som er modtaget fra et sted uden for Unionen, når den pågældende overførsel vedrører en betaling foretaget af en finansiel institution, der ikke er udpeget, og som foretages i forbindelse med en specifik handelskontrakt vedrørende levering af lægemidler, fødevarer, indlogering, sanitet eller hygiejne til civil brug, forudsat at den relevante medlemsstat i det konkrete tilfælde har konstateret, at betalingen ikke, hverken direkte eller indirekte, modtages af en person eller enhed, der er omhandlet i stk. 1.".
(3)

På trods af at Kommissionen over for Sydafrika allerede havde tilkendegivet sine betænkeligheder vedrørende de pågældende frugters plantesundhedsmæssige status og Sydafrika havde fremlagt forsikringer om, at de fornødne foranstaltninger ville blive truffet, har medlemsstaterne fra juli til november 2013 anmeldt, at de har foretaget 36 tilbageholdelser af sendinger af de pågældende frugter, som var angrebet af skadegøreren, i forbindelse med importkontrol af de pågældende frugter med oprindelse i Sydafrika.
(1)

Kommissionen gav Det Europæiske Jernbaneagentur (»agenturet«) et mandat i henhold til direktiv 2004/49/EF med henblik på at udarbejde et udkast til fælles sikkerhedsmål (»fælles sikkerhedsmål«) og det dertil knyttede udkast til fælles sikkerhedsmetoder for perioden 2011 til 2015. Efter den årlige vurdering af 2013 forelagde agenturet Kommissionen sin henstilling om ændring af det andet sæt af udkast til fælles sikkerhedsmål som anført i Kommissionens afgørelse 2012/226/EU af 23. april 2012 om det andet sæt af fælles sikkerhedsmål for jernbanesystemet (2). Agenturets henstilling ligger til grund for nærværende afgørelse.
(2)

Kroatien har anmodet Kommissionen om bemyndigelse til at anvende en tilnærmelsesvis vurdering ved beregning af grundlaget for de egne momsindtægter fra den 1. januar 2013 til den 31. december 2014, da landet ikke er i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet i bilag X, del B, nr. 9), til direktiv 2006/112/EF. En sådan beregning ville medføre en administrativ byrde, som vil være urimelig i forhold disse transaktioners indvirkning på Kroatiens samlede momsindtægtsgrundlag. Kroatien er i stand til at foretage en beregning ved brug af en tilnærmelsesvis vurdering af denne kategori af transaktioner. Kroatien bør derfor bemyndiges til at beregne grundlaget for de egne momsindtægter fra den 1. januar 2013 til den 31. december 2014 efter en tilnærmelsesvis vurdering i overensstemmelse med artikel 6, stk. 3, andet led, i forordning (EØF, Euratom) nr. 1553/89.
(2)

Portugal har anmodet Kommissionen om bemyndigelse til at anvende en tilnærmelsesvis vurdering ved beregning af grundlaget for de egne momsindtægter, da landet ikke er i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet i bilag X, del B, nr. 10), til direktiv 2006/112/EF. En sådan beregning ville medføre en administrativ byrde, som vil være urimelig i forhold disse transaktioners indvirkning på Portugals samlede momsindtægtsgrundlag. Portugal er i stand til at foretage en beregning ved brug af en tilnærmelsesvis vurdering af denne kategori af transaktioner. Portugal bør derfor bemyndiges til at beregne grundlaget for de egne momsindtægter efter en tilnærmelsesvis vurdering i overensstemmelse med artikel 6, stk. 3, andet led, i forordning (EØF, Euratom) nr. 1553/89.
(1)

Artikel 3, stk. 3, første og fjerde afsnit, i protokol (nr. 36) om overgangsbestemmelser, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, fastsætter, at indtil den 31. oktober 2014, når Rådet vedtager en retsakt med kvalificeret flertal, kontrolleres det, hvis et medlem af Rådet kræver det, at de medlemsstater, der udgør dette kvalificerede flertal, repræsenterer mindst 62 % af Unionens samlede befolkning.
RÅDETS AFGØRELSE 2013/729/FUSP

af 9. december 2013

om ændring af afgørelse 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 42, stk. 4, og artikel 43, stk. 2,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

Den 17. januar 2013 vedtog Rådet afgørelse 2013/34/FUSP (1) om Den Europæiske Unions militærmission for at bidrage til uddannelsen af Malis væbnede styrker (EUTM Mali).

EUTM Mali skal have en projektcelle, der forvalter projekter til støtte for missionens mål.

VEDTAGET DENNE AFGØRELSE:

Artikel 1

I afgørelse 2013/34/FUSP tilføjes følgende artikel:

»Artikel 3a

Projektcelle

1. EUTM Mali skal have en projektcelle, der fastlægger og gennemfører projekter. Missionen skal i det fornødne omfang koordinere, lette og rådgive om projekter, der gennemføres af medlemsstater og tredjelande under deres ansvar på områder, der berører missionens mandat og støtter dens mål.

2. Med forbehold af stk. 3 bemyndiges den øverstbefalende for EU-missionen til at anvende finansielle bidrag fra medlemsstaterne eller tredjelande til at gennemføre projekter, der konstateres at kunne supplere EUTM Malis øvrige aktioner på sammenhængende vis. I sådanne tilfælde indgår den øverstbefalende for EU-missionen en aftale med disse stater, der navnlig omfatter nærmere bestemmelser om, hvordan man skal behandle klager fra tredjeparter over skader, der er sket som følge af handlinger eller undladelser fra den øverstbefalende for EU-missionens side i forbindelse med anvendelsen af de midler, som disse stater har stillet til rådighed.

De bidragydende stater kan under ingen omstændigheder drage hverken Unionen eller HR til ansvar for handlinger eller undladelser fra den øverstbefalende for EU-missionens side i forbindelse med anvendelsen af disse staters midler.

3. PSC skal give sit samtykke til accept af et finansielt bidrag fra tredjelande til projektcellen.«.
(3)

Danmark har sendt Kommissionen en erklæring om, at et flerårigt program for udryddelse af egtvedsyge (VHS) er tilendebragt, og at det er lykkedes at udrydde sygdommen i alle indlandsområder i Danmark. Erklæringen opfylder kravene til en erklæring om sygdomsfrihed i direktiv 2006/88/EF. Hele det danske indlandsområde bør derfor erklæres frit for egtvedsyge (VHS).